**S I N T E Z A**

obiecţiilor şi propunerilor (recomandărilor) la proiectul hotărârii Guvernului cu privire la aprobarea Regulamentului privind

modul de desfăşurare a concursului pentru ocuparea funcţiei de registrator în domeniul activității cadastrale

și a Regulamentului registratorului în domeniul activității cadastrale (număr unic 375/ARFC/2021)

|  |  |  |
| --- | --- | --- |
| **Participantul la avizare (expertizare)/ consultare publică** | **Conţinutul obiecţiei/ propunerii****(recomandării)** | **Argumentarea autorului** **proiectului** |
| **Ministerul** **Justiției** *(Scr. Nr.04/8897 din 10.11.2021)* | **Obiecţii şi Propuneri (recomandări).***La proiectul hotărării Guvernului:* 1. Din denumire la proiectul hotărării Guvernului se vor exclude semnele grafice or, acestea nu sunt caracteristice actelor normative.2. Conjuncția “și” va fi succedat de articolul posesiv “a”.3. În clauza de adoptare, numărul articolului nu se va diviza prin virgulă de numărul alineatului.4. *Legea cadastrului bunurilor imobile nr.1543*/1998 a fost republicată, prin urmare, în paranteze se va indica izvorul republicării.5. În conformitate cu art.52 alin.(2) și alin.(3) din *Legea 100/2017* *cu privire la actele normative*, punctele se însemnează consecutiv cu numere ordinare, exprimate prin cifre arabe, urmate de punct. Pentru interpretarea corectă și aplicarea comodă punctele pot fi divizate în subpuncte care sunt însemnate cu numere ordinare, exprimate prin cifre arabe urmate de o paranteză. Prin urmare, punctele din proiectul hotărîrii Guvernului se vor renumerota.6. Pct.1 se va redacta după cum urmează:”1. Se aprobă:1) Regulamentul privind modul de desfășurarea a concursului pentru ocuparea funcției de registrator în domeniul activității cadastrale, conform anexei nr.1;2) Regulamentul registratorului în domeniul activității cadastrale, conform anexei nr.2.” 7. În contextul abrogării Anexelor nr.3 și 4 din Hotărîrea Guvernuli nr.1030/1998, expunem necesitatea abrogării alineatelor din pct.1 prin care au fost aprobate anexele date.*La proiectul Anexei nr.1:*8. În conformitate cu art.54 alin. (1) lit.i) din *Legea nr.100/2017*, exprimarea prin abrevieri a unor denumiri sau termeni se poate face numai după explicarea acestora în text la prima folosire. Prin urmare, la pct.1, abrevierea “ASP” se va substitui cu cuvintele “Agenția Servicii Publice” (obiecție valabilă și la pct.4 din proiectul Anexei nr.2).9. La pct.3:1) cuvîntul “avizul” se va substitui cu cuvîntul “anunțul” (obiecție valabilă și la pct.6);2) cuvintele “pagina web” se vor substitui cu cuvintele “pagina web oficială” (observație valabilă și pentru restul referințelor similare din proiect);3) dispoziția care indică ce trebuie să conțină anunțul se va indica la un punct distinct;4) ținînd cont de prevederile art.52 alin. (3) din *Legea nr.100/2017*, prevederile de la lit.a) -f) se vor renumerota (obiecție valabilă și la pct.6, pct.11; la proiectul Anexei nr.2).10. La pct.4, cuvintele “sau în ASP” se vor substitui cu cuvintele “sau în cadrul ASP”.11. La pct.6 lit.b), cuvintele “la prezentul Regulament” se vor exclude pentru a asigura conformitatea cu art.5 alin.(4) din *Legea nr.100/2017*, ce prevede că “În cazul în care se face trimitere la o normă juridică care este stabilită în același act normativ, pentru evitarea reproducerii acesteia, se face trimitere la elementul structural sau constitutiv respectiv, fără a se indica că elementul respectiv face parte din același act normativ”(obiecție valabilă la pt.38, precum și la pct.23, pct.27 din Anexa nr.2).12. La pct.7 și 8 cuvîntul “calendaristice” se va exclude ca fiind inutil, reprezentînd regula generală de calculare a termenului. În actele normative se specifică tipul perioadei doar în cazul în care termenul în care urmează a fi îndeplinite anumite acțiuni se calculează diferit decît cel general. În cazul menținerii acestui cuvînt, apare incertitudine la modul de calculare a termenului indicat în zile fără o astfel de precizare, cum ar fi cel de la pct.3, 26.13. În conformitate cu pct.10 lit.i) din *Regulamentul privind organizarea și funcționarea Agenției Relații Funciare și Cadastru, aprobat prin Hotărîrea Guvernului nr.383/2010*, directorul general al Agenției emite ordine ce țin de competnța Agenției. Prin urmare, la pct.10 din proiect, cuvîntul “ordinul” va fi succedat de cuvintele “directorului general al”.14. La pct.14 enunțul al doilea, cuvintele “după caz” redau un caracter incert normei, astfel urmează a fi excluse, totodată, menționăm că acestea sunt indicate în mod repetat.15. Prevederile de la pct. 25, urmează a fi excluse ca fiind inutile or, acestea rezultă din prevederile pct. 23.16. Întru respectarea principiului coerenței considerăm că prevederile de la pct. 33 și pct. 35 urmează să succeadă prevederile de la pct. 29.17. Dispozițiile de la pct. 33 contravin dispozițiilor de la pct. 35 or, potrivit pct. 33 rezultatele concursului pot fi contestate, iar potrivit pct. 35 notele finale nu pot fi contestate. În acest sens, întru evitarea normelor ambigue, propunem ca la pct. 33 să fie indicate exact care rezultate ale concursului pot fi contestate.18. La pct. 40 lit. a), se va revizui referința la pct. 35 alineatul patru or, pct. 35 nu are un asemenea alineat. *La proiectul Anexei nr. 2:*19. În referința la *Legea cadastrului bunurilor imobile* se va indica numărul și data adoptării acesteia (obiecție valabilă și la Codul muncii prevăzut la pct. 6, pct. 19 lit. d), e) și f) și proiectul Anexei nr. 1).20. La pct. 4 este utilizată noțiunea „acte legislative și normative”. Atragem atenția că accepțiunea de acte normative este mai largă și cuprinde inclusiv categoria actelor legislative. Prin urmare, întru corectitudinea redactării, cuvintele „legislative și” se va exclude.21. Potrivit normelor de tehnică legislativă, în cazul în care se face referință la trei elemente structurale consecutive, enumerarea se redă după următorul exemplu: lit. d), e) și f). Prin urmare, la pct. 12 lit. c), textul „d)-f)” se va revizui cu luarea în considerare a prevederilor art. 52 alin. (3) din *Legea nr. 100/2017*.22. La pct. 17, cuvîntul „desfăcut” se va revizui or, acesta nu corespunde limbajului normativ. Totodată, menționăm că *Codul muncii* operează cu noțiunea „încetarea contractului individual de muncă”.23. La pct. 19 lit. j), din sintagma „legislația în vigoare” se vor exclude cuvintele „în vigoare” ca fiind inutile. Regula generală este că referințele la actele normative reprezintă referințe la legislația în vigoare și doar pentru excepțiile de la regulă se va specifica dacă este vorba despre legislația aplicabilă la un anumit moment (obiecție valabilă și în alte cazuri similare).24. La pct. 23, referința la obligațiile indicate în pct. 19 se va substitui cu referința la obligațiile indicate în pct. 22 or, în proiectul Anexei nr. 2 obligațiile registratorului sunt indicate la pct. 22.25. La pct. 27, referința la pct. 9 se va substitui cu referința la pct. 11 or, condițiile pe care urmează să le îndeplinească registratorul sunt indicate anume la acest punct. 26. Prevederile de la pct. 32 lit. a) și b) nu se integrează armonios în text, prin urmare, cuvintele „pregătește” și „examinează” se vor substitui cu cuvintele „să pregătească” și „să examineze”.27. La pct. 35, noțiunea „actele legislative” se va substitui cu „actele normative”. | **1. Se acceptă****2. Se acceptă****3. Se acceptă****4. Se acceptă****5. Se acceptă****6. Se acceptă****7.Se acceptă****8. Se acceptă****9.****1) Se acceptă****2) Se acceptă****3) Se acceptă****4) Se acceptă****10. Se acceptă****11. Se acceptă****12. Se acceptă****13. Se acceptă****14. Se acceptă****15. Se acceptă****16. Se acceptă****17. Se acceptă****18. Se acceptă****19. Se acceptă****20. Se acceptă****21. Se acceptă****22. Se acceptă****23. Se acceptă****24. Se acceptă****25. Se acceptă****26. Se acceptă****27. Se acceptă** |
| *(Scr. Nr.04/191* *din 11.01.2022)* | **Repetat.** *La proiectul hotărîrii Guvernului:* 1. Izvorul republicării *Legii cadastrului bunurilor imobile nr. 1543/1998* se va indica după următoarea formulă: (Monitorul Oficial al Republicii Moldova, numărul monitorului, numărul articolului). 2. La pct. 2 sbp.1), cuvîntul „Aliniatul” se va substitui cu cuvîntul „Alineatele” or, în cazul în care se face referință la mai multe alineate se utilizează cuvîntul „alineatele”. Totodată, propunerea de abrogare se va expune într-un singur alineat, deoarece se propun modificari într-o singură hotărîre a Guvernului. *La proiectul Anexei nr. 1:* 3. La pct. 16, cuvintele „opinia s-a separată” se vor substitui cu cuvintele „opinia sa separată”. 4. În parafa de aprobare la anexa la regulament, cuvîntul „registrator” va fi succedat de cuvintele „în domeniul activității cadastrale”. *La proiectul Anexei nr. 2:* 3. Potrivit normelor de tehnică legislativă, în cazul în care se face referință la trei elemente structurale consecutive, enumerarea se redă după următorul exemplu: sbp. 4), 5) și 6). Prin urmare, la pct. 11 sbp. 4), textul „4) - 6)” se va substitui cu textul „4), 5) și 6). 4. La pct. 17, cuvintele „poate fi încetat” se vor substitui cu cuvintele „poate înceta”. 5. La pct. 27, referința la pct. 11 sbp. 2)-4) se va substitui cu referința la pct. 11 sbp. 2) și 3) și pct. 10 sbp. 2), 4), 5) și 6) or, potrivit normelor de tehnică legislativă într-o normă nu se admite trimiterea la o altă normă de trimitere, iar la pct. 11 sbp. 4) se face referință la pct. 10 sbp. 2), 4)-6).  | **1. Se acceptă.****2. Se acceptă.****3. Se acceptă.****4. Se acceptă****3. Se acceptă.****4. Se acceptă.****5. Se acceptă.** |
| **Ministerul** **Finanțelor***(Scr. Nr.09/2-03/1868/1058.**din* *01.11.2021)* | **Obiecţii şi Propuneri (recomandări).**Lipsa de propuneri și obiecții | **Se acceptă** |
| *Nr.09/2-09/10816**din 02.12.2021* | **Repetat.**Lipsa de propuneri și obiecții | **Se acceptă** |
| **Ministerul** **Economiei***(Scr. nr.03-4946* *din 16.11.2021)* | **Obiecţii şi Propuneri (recomandări).**La proiectul anexei nr.1,**1. la pct.3:**a) propunem expunerea lit.c) în următoarea redacție:*”c) cerințele față de candidați și condiţiile de participare la concurs”;*b)considerăm oportun de expus lit.e) în următoarea redacție:*„e) locul, data limită și modalitatea de depunere a dosarului de concurs”.*c)propunem completarea pct.3 cu o nouă literă g) cu următorul cuprins:*„g) bibliografia necesară pentru susținerea concursului, temele pentru proba scrisă și interviu”.*d) În contextul propunerii expuse mai sus și caracterului superfluu al prevederilor pct.5 din proiect, considerăm necesar revizuirea acestuia în vederea modificării și expunerii cu următorul cuprins: *”Concursul se desfășoară în trei etape:* *a) preselecția candidaților/admiterea la concurs;*  *b) proba scrisă;* *c) interviul, susținut în față membrilor Comisiei de concurs”.***2. La pct.6:**a) propunem completarea lit.d) cu textul „*certificate de absolvire a cursurilor de perfecționare profesională şi/sau de specializare*”;b) considerăm binevenit expunerea lit.e) în următoarea redacție:”e) curriculum vitae (CV);c) considerăm oportun completarea pct.6 cu două alineate noi în următoarea redacție: *”Orice dosar de participare incomplet sau depus după expirarea datei limită de depunere a dosarului, nu va fi examinat de comisia de concurs și nu este admis la concurs.**Informațiile false incluse în CV, falsul în înscrisuri oficiale şi sub semnătură, observate de membrii comisiei de concurs, înainte sau în timpul desfășurării concursului, atrag eliminarea candidatului din concurs, iar cele confirmate după finalizarea concursului și în timpul exercitării funcției de registrator conduc la încetarea imediată a dreptului de exercitare a funcției (în cazul în care persoana a fost deja angajată)”.***3. Pct.7** din proiect considerăm necesar a fi expus în următoarea redacție: ”7. Preselecția candidaților se desfășoară în termen de cel mult 10 zile lucrătoare după data limită de depunere a dosarelor la concurs și include: selectarea și publicarea listei candidaților admiși pentru interviu. În cadrul procesului de selectare a candidaților, fiecare membru al Comisiei de concurs verifică, în baza dosarelor depuse, inclusiv a CV-ului, întrunirea cerințelor publicate în anunț. Evaluarea CV-urilor se efectuează în baza documentelor din dosarul de concurs care confirmă cele indicate în CV. Comisia de concurs selectează candidații care întrunesc cerințele stabilite în art.12 din Legea cadastrului bunurilor imobile nr.1543/1998 și în prezentul Regulament şi plasează pe pagina web a ASP lista candidaților admiși pentru participare la proba scrisă, inclusiv CV-urile acestora. Lista candidaților se întocmește separat pentru fiecare organ cadastral teritorial”.**4. La pct.10** nu este clar în temeiul căror prevederi Comisia de concurs se instituie prin ordinul Agenției Relații Funciare și Cadastru în contextul în care în pct.2 din proiect este prevăzut că concursul respectiv este organizat de Agenția Servicii Publice. Prin urmare, considerăm judicios reconsiderarea primei propoziții.**5. Pct.16** din proiect urmează de completat cu norme, ce ar argumenta necesitatea instituirii Comisiei de examinare pentru susținerea probei scrise, precum și atribuirea competenței de examinare a lucrărilor doar de către membrii Comisiei de examinare.**6. La pct.23** considerăm binevenit stabilirea clară a criteriilor de evaluare a lucrărilor scrise a participanților la concurs.**7. La pct.28** este necesar de precizat câți membri ai Comisiei de concurs trebuie să participe la concurs pentru ca să fie întrunit cvorum. **8.** Având în vedere că organizatorul concursului este Agenția Servicii Publice, nu este clar din ce motiv contestațiile privind organizarea, desfășurarea și rezultatele concursului se depun la Agenția Relații Funciare și Cadastru, de aceea textul **pct. 33** din proiect urmează a fi revăzut.**9.** Considerăm necesar argumentarea **la pct.35** a cauzei neadmiterii depunerii contestațiilor aferent notelor finale la proba scrisă acordate de către Comisia de concurs. În contextul celor expuse, textul Regulamentului privind modul de desfășurare a concursului pentru ocuparea funcției de registrator în domeniul activității cadastrale urmează a fi revizuit prin prizma obiecțiilor și propunerilor invocate. | **1.****a) Se acceptă.** **b) Se acceptă.****c) Este indicat la pct. 5.****d) Se acceptă.** S-a completat cu pct. 7.**2.****a) Excede prevederilor art. 12 alin (3) Legii cadastrului.**b) **S-a redactat.** Avînd în vedere cerințele pentru ocuparea postului de registrator, prevazute de art. 12 al Legii nr. 1543/1998, prezentarea curriculum vitae este inutilă. Ori în cazul persoanleor licențiate in drept, nu este necesară experiență de muncă sau careva pregatire specială, iar în cazul persoanelor cu studii superioare la specialitatea cadastru și organizarea teritoriului – activarea ca registrator stagiar sau 3 ani de activitate in organul cadastral potrivit specialității. Astfel, informația în acest sens ASP o deține.**c) Se acceptă.** S-a completat cu pct. 9.**3. S-a redactat pct. 8.****4.** Conform scrisorii Cancelariei de stat nr. 31-06-657-7309 din 30.09.2021, s-a obiectat necesitatea **dispersării reglamentărilor ce vizează funcția de registrator** (anexa nr. 3 și anexa nr. 4 la HG1030/ 1998despre unele măsuri privind crearea cadastrului bunurilor imobile) de reglamentările care prevăd crearea cadastrului și elaborarea cadrului normativ/ act nou relevant domeniului profesional.Astfel,conform pct. 10 din anexa nr. 4 la hotărîrea precitată, instituirea comisiei ține de Agenția Relații Funciare și Cadastru.**5. Comisia de concurs are atribuția de a institui comisia de examinare.****6. Se acceptă.** S-a redactat pct. 24.**7. Se acceptă.** S-a completat pct. 28.**8.** Conform scrisorii Cancelariei de stat nr. 31-06-657-7309 din 30.09.2021, s-a obiectat necesitatea **dispersării reglamentărilor ce vizează funcția de registrator** (anexa nr. 3 și anexa nr. 4 la HG1030/ 1998despre unele măsuri privind crearea cadastrului bunurilor imobile) de reglamentările care prevăd crearea cadastrului și elaborarea cadrului normativ/ act nou relevant domeniului profesional. Astfel,conform pct. 24 din anexa nr. 4 la hotărîrea precitată, contestațiile se depun la Agenția Relații Funciare și Cadastru.**9.** **Se acceptă.**  |
| *(Scr. nr.03-57* *din 10.01.2022)* | **Repetat.**Lipsa de propuneri și obiecții | ***Se acceptă.*** |
| **Ministerul Infrastructurii și Dezvoltării Regionale** *(Scr. nr.10-5222* *din 09.11.2021)* | **Obiecţii şi Propuneri (recomandări).**  **La anexa 1.** proiectul Regulamentului privind modul de desfășurare a concursului pentru ocuparea funcției de registrator în domeniul activității cadastrale:1. La pct. 1 prima abreviere ”ASP” urmează a fi desfășurată, în conformitate cu prevederile art.54 din Legea 100/2017 cu privire la actele normative.2. La pct. 3, pentru un spor de precizie normativă, se propune expunerea în două puncte separate cu următorul cuprins: ”3. ASP publică avizul despre organizarea concursului, cu cel puțin 30 de zile până la data desfășurării lui, în mijloacele de informare în masă, inclusiv într-un ziar republican și pe pagina web a ASP.” 4.” Conținutul Avizul:a) denumirea şi sediul ASP;b) denumirea organului cadastral teritorial unde există funcția vacantă sau informaţia despre organizarea concursului pentru suplinirea funcției de registrator din cadrul ASP;c) condițiile de participare la concurs;d) actele ce urmează a fi prezentate;e) data limită de depunere a actelor;f) numărul de telefon, adresa electronică şi poștală, persoana responsabilă de primirea actelor și prezentarea informației suplimentare”.3. La p.6 propunem următorul cuprins, ”Candidatul prezintă personal sau expediază electronic la adresa și în termenul indicat în aviz, următoarele acte:a) cererea de participare la concurs;b) formularul de participare la concurs completat (conform anexei la prezentul Regulament);c) actul de identitate (în copie);d) curriculum vitae în format Europass;e) diploma de licență şi anexa cu privire la situația academică (în copii);f) cazierul judiciar (în original) sau declarația pe propria răspundere privind lipsa antecedentelor penale;g) certificat medical.”Recomandările propuse vin în scopul de a oferi candidatului posibilitatea de a prezenta dosarul de participare și în variantă electronică, fără deplasarea fizică, considerând situația pandemică, dar și în scopul promovării digitalizării sectorului public.4. La fel necesită a fi exclusă, sintagma ”carnetul de muncă” din lista actelor solicitate deoarece dispozițiile privind carnete de muncă, stabilite în art. 66 din Codul muncii nr.154/2003, au fost abrogate prin Legea nr.123/2015 pentru modificarea şi completarea unor acte legislative. Subsecvent, propunem completarea cu sintagma ”curriculum vitae în format Europass” care considerăm că poate conține informații mai ample și mai relevante decât carnetul de muncă.5. De asemenea, se propune acordarea candidatului a posibilității de a prezenta declarația pe propria răspundere privind lipsa antecedentelor penale la etapa de înscriere la concurs, ceea ce ar scuti candidații de unele cheltuieli și timp necesar pentru pregătirea dosarului. **La anexa nr.2** proiectul Regulamentului registratorului în domeniul activității cadastrale:6. La p.34 de exclus cuvântul ”nesancționat”, cuprinsul punctului poartă sens confuz, urmând a fi substituit cu norme clare. | **1. Se acceptă.** **2. Se acceptă.****3. S-a completat pct. 6.****4. S-a redactat.****5. Se acceptă.****6. Se acceptă.** S-a exclus cuvântul ”nesancționat”. |
| *Scr. Nr10-5576* *din 30.112021* | **Repetat.**Comunică lipsa de obiecții și propuneri  | **Se acceptă** |
| **Agenția** **Servicii****Publice***(Scr. nr. 01/8386* *din 01.11.2021)* | **Obiecţii şi Propuneri (recomandări).** ***La proiectul Regulamentului privind modul de desfășurare a concursului pentru ocuparea funcției de registrator în domeniul activității cadastrale,*** 1. De redactat pct. 23, substituind cuvintele ,,pentru candidații pentru funcția de registrator" cu cuvintele ,,de către candidații pentru functia de registrator".2. La pct. 1 cuvintele ,,în cadrul ASP (în continuare - ASP)" de substituit cu cuvintele "în cadrul Agenției Servicii Publice (în continuare - ASP)". 3. La pct. 3 al Regulamentului considerăm oportună examinarea posibilității extinderii resurselor informaționale la publicarea avizului despre organizarea concursului pentru ocuparea funcției de registrator în domeniul activității cadastrale, prin asigurarea publicării avizului, inclusiv în ziaruI localității unde se află organul cadastral teritorial. 4. La pct.6.: *a) - lit. b), lipsește anexa la care se face trimitere;* *b) - la lit. e), textul ,,carnetul de muncă", urmează să fie substituit cu textul ,,dovada activității de muncă".* *c) La pct. 10, textul ,,colaboratorii Direcției resurse umane", urmează să fie substituit cu textul ,,angajații, responsabili de evidența resurselor umane".* *d) De revizuit textul ce ține de contestarea concursului, deoarece este expus confuz și cu multe referințe, în special pct. 35-40. Astfel, în pct.40 se face referință la alineatul patru din pct.35 (care nu este prezent în text) și la pct.39, care, la rîndul lui, face referință la pct.38. Același pct.40 este expus contradictoriu: “În urma examinării contestației..” și “..lasă contestația fără examinare” .*5. La pct. 36 cuvintele ,,doi reprezentant al ASP" de substituit cu forma grarnaticală corespunzătoare ,,doi reprezentanți ai ASP".6. La fel, nu este clar dacă prevederile proiectului Regulamentului se aplică către registratorul-șef, iar în proiectul *Regulamentului registratorului în domeniul activității cadastrale*, **la pct. 9 (din anexa nr. 2)** este stipulat că funcția de registrator-șef se exercită în urma promovării concursului pentru ocuparea funcției date.***La proiectul Regulamentului registratorului în domeniul activității cadastrale*:** 1. La pct. 4 de exclus textul ,,(in continuare - ASP)". 2. Pentru un spor de precizie propunem de a completa textul regulamentului după punctul 15 cu un punct nou cu următorul cuprins: *,,15. Retrogradarea are loc în cazul în care potrivit evaluării rezultatelor activității registratorului, acesta a obtinut în procesul atestării un punctaj mai mic decît cel necesar gradului pe care îl deține."* *Restul punctelor urmează a fi renumerotate.*3. Textul la litera i) din pct. 22 ,,să respecte normele etice profesionale" de expus în urmdtoarea redacție: ,,să îmbunătățească în continuu calitatea serviciilor oferite cu respectarea normelor etice profesionale".4. La pct. 27 , este incorectă trimiterea la pct. 9 , urmează să fie indicat pct. 11.5. La pct. 28, lit. c), textul ,,carnetul de muncă", urmează să fie substituit cu textul ,,dovada activității de muncă".6. La pct.32, ținînd cont de norma din art. 121 din Legea cadastrului bunurilor imobile nr.1543/1998, de completat cu lit. d) cu următorul cuprins:,,lit. d) efectuează lucări de secretariat".7. La pct. 37, nu este clar, care este scopul aprecierii dacă, ,,indiferent de aprecierea acordată de registratorul responsabil de stagiere", persoanele care au efectuat stagiul profesional de registrator, pot participa la concursul pentru ocuparea funcției de registrator.8. La fel, reglementările care țin de atestare și grade de calificare, urmează să fie operate ca modificări la Hotărîrea Guvernului nr. 853/2020 pentru aprobarea Regulamentului cu privire la atestarea registratorilor în domeniul activității cadastrale cu respectarea prevederilor Legii cadastrului bunurilor imobile nr.1543/1998. | **1. Se acceptă****2. Se acceptă****Se acceptă****4.** **a) Se acceptă.** S-a completat.**b) Se acceptă.** S-a redactat.**c) Se acceptă.****d) Se acceptă.** S-a revizuit.**5. Se acceptă.****6. Se acceptă.** S-a exclus pct. 9 (din anexa nr. 2).**1.** În conformitate cu art.54 alin. (1) lit.i) din *Legea nr.100/2017*, exprimarea prin abrevieri a unor denumiri sau termeni se poate face numai după explicarea acestora în text la prima folosire. Astfel, regulamentele precitate se află într-o hotărîre de guvern, acestea pot fi utilizate independent unul față da altul.**2. Se acceptă.****3. Se acceptă.****4. Se acceptă.****5. Se acceptă. S-a redactat.****6. Se acceptă.****7. Se acceptă. S-a redactat.****8.** Conferirea gradelor de calificare nu ține de comisia de atestare a registratorilor în domeniul activității cadastrale**.**  |
| *Scr.01/9336* *din 06.12.2021* | **Repetat.**Comunică lipsa de obiecții și propuneri  | **Se acceptă.** |
| **Centrul** **Național** **Anticorupție** *(scr .nr. 06/2-6927* *din 19.10.2021)* | **Obiecţii şi Propuneri (recomandări).** Proiectul nu conţine avizele instituţiilor implicate în procesul de avizare şi sinteza recomandărilor recepţionate în cadrul consultării publice, fapt ce presupune că ulterior redacţia proiectului poate suferi ulterior modificări și completări.În vederea excluderii neconcordanţelor între constatările expertizei anticorupţie şi prevederile proiectului definitivat, comunicăm că expertiza menționată supra se va efectua conform Legii integrităţii nr.82/2017. Potrivit art.28, alin.(4) din Legea nr.82/2017 „*Expertiza anticorupţie, cu excepţiile stabilite la alin.(2) şi (3), se efectuează de către Centrul Naţional Anticorupţie doar asupra proiectului definitivat în baza propunerilor şi obiecţiilor expuse în procesul de avizare şi/sau de consultare a părţilor interesate. În cazul proiectelor iniţiate de Guvern, acestea se consideră definitivate înainte de a f transmise spre expertiza juridică, iar în cazul iniţiativelor altor categorii de autori - după înregistrarea proiectelor în Parlament.”*Urmare celor expuse*,* solicităm condescendent expedierea în adresa Centrului Naţional Anticorupţie, a proiectului definitivat, pentru efectuarea expertizei anticorupţie. | **Se acceptă.** |
| *(scr.nr.06/2-8314* *din 10.12.2021)* | **Repetat.****Obiecţii şi Propuneri (recomandări).****1.Obiectii:****La pct.7 din Anexa nr.l la proiect - Regulamentul privind modul de desfășurare a concursului pentru ocuparea funcției de registrator în domeniul activității cadastrale**Astfel, de о manieră imprecisă și interpretabilă se face trimitere în pct.8 din proiect la careva cerințe stabilite„*în prezentul Regulament*”față de candidații la funcția de registrator în domeniul activității cadastrale. În acest sens, analizănd per ansamblu prevederile proiectului Regulamentului, acesta nu conține enumerarea exhaustivă a cerințelor respective, ci cuprinde norme de trimitere la art.12 din Legea cadastrului bunurilor imobile nr.1543/1998. Or, astfel de condiții sunt prevăzute la pct.10 din proiectul regulamentului registratorului în domeniul activității cadastrale, care reprezintă anexa nr.l la proiectul hotărîrii Guvernului.**Recomandări:**La pct.8 din proiect, textul „*și în prezentul Regulament*” se va substitui cu textul „*și în Regulamentul registratorului în domeniul activității cadastrale*”*.***2. Obiectii:****La pct.12 din Anexa nr.l la proiect - Regulamentul privind modul de desfașurare a concursului pentru ocuparea funcției de registrator în domeniul activității cadastrale.**Din analiza normei precitate se atestă о neclaritate în ce privește procedura de numire a vicepreședintelui Comisiei de concurs. Astfel, potrivit proiectului, decizia Comisiei se ia prin vot majoritar, nefiind specificat numărul minim de membri pentru adoptarea unei decizii corespunzătoare, tipul de majoritate de adoptare a hotărîrii respective, precum și procedura de votare în caz de paritate de voturi. Or, conform art.135 al Codului administrativ, „1) Majoritatea poate fi: simplă, absolută sau calificată. (2) Majoritatea simplă reprezintă cel puțin jumătate plus unu din numărul membrilor prezenți. (3) Majoritatea absolută reprezintă cel puțin jumătate plus unu din numărul membrilor organului colegial. (4) Majoritatea calificată reprezintă orice proporție mai mare decăt majoritatea absolută, raportată la numărul total de membri ai organului colegial. (5) Dacă pentru emiterea unui act administrativ individual de către un organ colegial legea nu prevede în mod expres majoritatea necesară, se aplică regula majorității simple. (6) Orice abținere de la vot este соnsiderată drept vot negativ. (7) În caz de paritate de voturi, procedura de votare se va repeta. Dacă egalitatea de voturi se înregistrează repetat, actul administrativ individual se consideră respins”.Respectiv, lipsa unor reglementări clare privind procedura de adoptare a deciziei Comisiei privind numirea vicepreședintelui, există riscul interpretării abuzive a normei, prin aplicarea deficitară a prevederilor proiectului, iar acest fapt impune revizuirea normei cuprinse la pct. 12 prin prisma celor invocate mai sus.Suplimentar, cu referire la paritatea de voturi, proiectul va prevedea că în cazul parității de voturi, președintele Comisiei este lipsit de dreptul de a deține votul decisiv de adoptare a deciziei.**Recomandări:**Se recomandă modificarea pct.12 astfel încăt să fie stabilit clar și fără echivoc că numirea vicepreședintelui Comisiei de concurs se face pe baze generale prin adoptarea unei decizii de către Comisie, precum și completarea proiectului cu norme care să prevadă procedura de vot în caz de paritate.**3**. **Obiectii:****La pct.13 (sbp.6), pct.18, pct.21, pct.24, pct.25 din Anexa nr.1 la proiect - Regulamentul privind modul de desfășurare a concursului pentru ocuparea funcției de registrator în domeniul activității cadastrale.**Norma analizată stabilește că aprecierea rezultatelor probei scrise se efectuează de către о Comisie de verificare, instituită de către Comisia de concurs, compusă din 3 membri ai săi. Respectiv, о comisie este instituită de о altă comisie, compusă din 3 membri ai Comisiei care о constituie, fapt ce denotă că 3 membri ai Comisiei de concurs urmează să voteze singuri pentru ei în vederea instituirii Comisiei de verificare.Astfel, se constată reglementarea confuză a modului de organizare a concursului pentru ocuparea functiei de registrator în domeniul activității cadastrale, nefiind clare în acest sens agrumentele autorului privind necesitatea instituirii unei comisii de verificare, modul de organizare a activității acesteia. Or, potrivit punctului 12 din proiect, concursul este susținut în fața Comisiei de concurs, instituită prin ordinul directorului general al Agenției Relații Funciare și Cadastru.Prin urmare, se stabilesc atribuții extensive de reglementare care atribuie Comisiei de concurs dreptul a institui о altă comisie de verificare, ce va fi responsabilă doar de aprecierea rezultatelor probei scrise, delegîndu-i în acest sens responsabilitățile sale.Caracterul ambiguu al prevederilor formulate vor putea favoriza la aplicare săvîrșirea actelor de corupție, actelor conexe corupției și faptelor coruptibile, facând imposibilă tragerea la răspundere a persoanei responsabile pentru depășirea atribuțiilor de serviciu/abuzurilor de serviciu, traficului de influență.**Recomandări:**Se recomandă instituirea unei singure Comisii, care va avea competența deplină de defășurare și organizare a concursului pentru ocuparea funcției de registrator în domeniul activității cadastrale, inclusiv și aprecierea rezultatelor probei scrise.Or, în cazul în care se insistă justificativ pe oportunitatea instituirii unei Comisii de verificare, atunci este imperios de a completa proiectul cu norme care să prevadă modul de constituire și organizare a activității comisiei care va avea atribuția doar de apreciere a rezultatelor probei scrise.**4. . Obiectii:****La pct.30 din Anexa nr.2 la proiect - Regulamentul registratorului în domeniul activității cadastrale.**Expresia utilizată în norma precitată supra de genul „*о reputație ireproșabilă*” are un sens confuz, nefiind suficient de clar categoria de informații care se încadrează în termenul dat, și anume ce condiții sunt necesare pentru a întruni această calificare de „*о reputație ireproșabilă*”. Lipsa unor reglementări clare în acest sens cu referire la registratorul desemnat în calitate de conducător al stagiului va crea premise pentru selectarea persoanele la latitudinea ASP și conform propriilor convingeri, în lipsa unor criterii prestabilite.**Recomandări:**Se recomandă excluderea cuvintelor „*reputație ireproșabilă*”or stabilirea unor criterii clare în acest sens.Proiectul respectă rigorile de transparență impuse de legea nr.239/2008 privind transparența în procesul decizional, autorul a asigurat informarea publicului despre inițierea elaborării proiectului de decizie, precum și consultarea publică a acestuia.Cu toate acestea, în cadrul proiectului au fost identificați factori de risc, precum:- norme de trimitere defectuoase - privind cerințele pe care trebuie să le întrunească candidatul la funcția de registrator în domeniul activității cadastrale;- lacuna de drept, atribuții care admit derogări și interpretări abuzive, temeiuri neexhaustive/ambigui/subiective pentru refuzul sau inacțiunea entității publice, lipsa/ambiguitatea procedurilor administrative - în ce privește procedura de numire a vicepreședintelui Comisiei de concurs;- atribuții extensive de reglementare, lipsa/ambiguitatea procedurilor administrative - reglementarea confuză a modului de organizare a concursului pentru ocuparea funcției de registrator în domeniul activității cadastrale;- formulare ambiguă care admite interpretări abuzive - unele norme din proiect conțin formulări ambigui, ceea ce va permite la aplicare practici diverse de interpretate, practici care pot fi abuzive privind textul *„o reputație ireproșabilă”.*Prin urmare, pentru aplicarea eficientă a normelor propuse prin proiect, inclusiv în scopul diminuării nivelului de coruptibilitate, este necesară revizuirea și excluderea unor norme potențial coruptibile reflectate în raportul de expertiză anticorupție. | **1. Se acceptă.** S-a exclus sintagma „*în prezentul Regulament*”.**2. Se acceptă.** S-a redactat pct. 12.**3. Se acceptă.** S-au redactat pct.13 (sbp.6), pct.18, pct.21, pct.24, pct.25 din Anexa nr.1 la proiect.**4. Se acceptă.** S-a exclus sintagma „*о reputație ireproșabilă*”**Se acceptă.** Proiectul a fost redactat în vederea excluderii tuturor obiecțiilor prezentate. |

 **Director general adjunct Ștefan CRIGAN**

Ex. L. Mindov

Tel. 88-12-52